อยากทราบว่าฝังยาคุมมาประมาน9เดือนเมนส์มาตลอดแต่ตอนนี้เมนส์ไม่มา2เดือนมีอะไรกับแฟนหลั่งในตลอด ตอนนี้มีอาการเวียดหัว เจ็บหัวนม อยากทราบว่าจะท้องไหมค่ะ
สวัสดีค่ะ ประสิทธิภาพในการป้องกันการตั้งครรภ์ของยาฝังคุมกำเนิดถือว่าดีมาก โดยมีโอกาสเกิดการตั้งครรภ์ได้เพียง 0.05% หรือเท่ากับ 1 ใน 2000 คนซึ่งดีกว่ายาเม็ดคุมกำเนิดและยาฉีดคุมกำเนิด ดังนั้นโอกาสที่ จะตั้งครรภ์นั้นถือว่าน้อยอย่างยิ่งส่วนผลข้างเคียงของยาฝังคุมกำเนิดที่อาจพบได้ คืออาการขาดประจำเดือน ดังนั้นการที่ประจำเดือนไม่มา จึงน่าจะเกิดจากผลข้างเคียงของยามากกว่าเกิดจากการตั้งครรภ์ค่ะสำหรับผลข้างเคียงอื่นๆ ของยาฝังคุมกำเนิด ได้แก่ ปวดหัว มึนหัว ปวดท้อง คลื่นไส้อาเจียน เจ็บเต้านม มีสิวขึ้น อารมณ์แปรปรวน เป็นต้นดังนั้นอาการเวียนหัวและเจ็บเต้านมที่เป็นอยู่ อาจเป็นผลจากยาฝังคุมกำเนิดได้ หรืออาจเกิดจากสาเหตุอื่นๆ ก็ได้ เช่น มีความเครียด นอนพักผ่อนไม่เพียงพอ ทานยาบางชนิด เป็นต้น